CELEX: C2005/229/32
Language: sk
Date: 2005-09-17 00:00:00
Title: Rozsudok Súdu prvého stupňa z 12. júla 2005 vo veci T-157/04: Joël de Bry proti Komisii Európskych spoločenstiev (Úradníci — Hodnotenie služobného postupu — Hodnotené/hodnotiace obdobie 2001/2002)

17.9.2005   
            
            
               SK
            
            
               Úradný vestník Európskej únie
            
            
               C 229/16
            
         
      ROZSUDOK SÚDU PRVÉHO STUPŇA
   
   z 12. júla 2005
   vo veci T-157/04: Joël de Bry proti Komisii Európskych spoločenstiev (1)
   
   (Úradníci - Hodnotenie služobného postupu - Hodnotené/hodnotiace obdobie 2001/2002)
   (2005/C 229/32)
   Jazyk konania: francúzština
   Vo veci T-157/04, Joël de Bry, úradník Komisie Európskych spoločenstiev, bydliskom vo Woluwé-Saint-Lambert (Belgicko), v zastúpení: S. Orlandi, A. Coolen, J.-N. Louis a É. Marchal, advokáti, ktorí si zvolili adresu na doručovanie v Luxemburgu, proti Komisii Európskych spoločenstiev (splnomocnení zástupcovia: L. Lozano Palacios a H. Kraemer, ktorí si zvolili adresu na doručovanie v Luxemburgu), ktorej predmetom je návrh na zrušenie rozhodnutia z 26. mája 2003 stanovujúceho hodnotenie služobného postupu žalobcu za obdobie od 1. júla 2001 do 31. decembra 2002, Súd prvého stupňa v zložení: samosudca J. Pirrung, tajomník: I. Natsinas, referent, vyhlásil 12. júla 2005 rozsudok, ktorého výrok znie:
   
               1)
            
            
               Rozhodnutie z 26. mája 2003 stanovujúce hodnotenie služobného postupu žalobcu za obdobie od 1. júla 2001 do 31. decembra 2002 sa zrušuje.
            
         
               2)
            
            
               Komisia je povinná nahradiť trovy konania.
            
         
      (1)  Ú. v. EÚ C 168, 26.6.2004.